सचिन भारत रत्न के हकदार : शुक्ला  
शुक्ला ने सचिन तेंदुलकर को भारत रत्न देने की मांग का विरोध करने वाले शिवसेना प्रमुख बाल ठाकरे को आड़े हाथों लेते हुए कहा कि यह चैम्पियन क्रिकेटर देश के सर्वोच्च नागरिक सम्मान का हकदार है।
इंडियन प्रीमियर लीग के अध्यक्ष राजीव शुक्ला ने सचिन तेंदुलकर को भारत रत्न देने की मांग का विरोध करने वाले शिवसेना प्रमुख बाल ठाकरे को आड़े हाथों लेते हुए कहा कि यह चैम्पियन क्रिकेटर देश के सर्वोच्च नागरिक सम्मान का हकदार है।  शुक्ला ने भारत और इंग्लैंड के बीच तीसरे वनडे के दौरान पत्रकारों से कहा, मेरा मानना है कि सचिन भारत रत्न का हकदार है। उसे भारत रत्न मिलना चाहिए। उन्होंने कहा, ठाकरे ने यह कहकर भगवान सत्यनारायण का भी अपमान किया है कि भारत रत्न कोई सत्यनारायण का प्रसाद नहीं है जिसे सभी में बांट दिया जाये। ठाकरे ने सामना अखबार में सचिन को भारत रत्न दिये जाने की मांग का विरोध किया था।